RUOKARUKOUKSET

Aterian siunaaminen

Aterian siunaamiseen on neljä rukousvaihtoehtoa, joista ensimmäinen pohjautuu Vähän katekismuksen ateriarukoukseen.

 1.

 Psalmi

 Kaikki katsovat odottaen sinuun,

 ja sinä annat heille ruoan ajallaan.

 Sinä avaat kätesi

 ja hyvyydessäsi ravitset kaiken mikä elää.

Ps. 145:15-16

**TAI**

 Kaikki luotusi tarkkaavat sinua, Herra,

 ja odottavat ruokaansa ajallaan.

 Sinä annat, ja jokainen saa osansa,

 avaat kätesi, ja kaikki tulevat ravituiksi.

Ps. 104:27–28

Isä meidän

**S** Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

Siunaaminen

**P/E** Herra Jumala, taivaallinen Isä, siunaa meidät ja nämä sinun lahjasi (+), jotka suuressa hyvyydessäsi annat meille nautittavaksi. Tätä pyydämme Jeesuksen Kristuksen, Herramme kautta.

**S** Aamen.

 2.

 **P/E** Me ylistämme sinua, Herra, meidän Jumalamme, maailman Luoja. Sinä lahjoitat meille ravinnon, maan hedelmän ja ihmisen työn tuloksen. Siunaa (+) ruokamme ja anna hyvyydessäsi kaikille ihmisille, mitä he elääkseen tarvitsevat. Auta meitä muistamaan myös avun tarpeessa olevia lähimmäisiämme. Tätä pyydämme Jeesuksen Kristuksen, meidän Herramme kautta.

**S** Aamen.

 3.

 **P/E** Jeesus Kristus, joka annoit itsesi elämän leiväksi. Siunaa myös se ruoka, jonka tänään syömme. Sulje meidät, läheisemme, ystävämme ja kaukaisetkin lähimmäisemme rakkauteesi. Tätä pyydämme sinun nimessäsi.

**S** Aamen.

 4.

 Virsi 472:1, 473:1 (–2), 474–476, 59, 324:1, 4, 5, 330:1–2, 331:1, 5 tai 387:2.

Kiitosrukous aterian jälkeen

Kiitosrukoukseksi aterian jälkeen on kolme rukousvaihtoehtoa, joista ensimmäinen noudattaa Vähän katekismuksen kiitosrukousta.

 1.

 Psalmi

 Kiittäkää Herraa! Hän on hyvä.

 Iäti kestää hänen armonsa.

 Hän antaa karjalle ravinnon,

 hän ruokkii korpin pojat, jotka huutavat nälissään.

 Hevosen voima ei ole Herran silmissä mitään,

 miehen juoksu ei hänen katsettaan käännä.

 Herra katsoo niihin, jotka häntä palvelevat,

 niihin, jotka panevat toivonsa Herran armoon.

Ps. 136:1, 147:9–11

Isä meidän

Herran rukous jätetään pois, jos se on luettu ennen ateriaa.

**S** Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

Rukous

**P/E** Me kiitämme sinua, Herra Jumala ja Isä,

kaikista hyvistä teoistasi

Jeesuksen Kristuksen, meidän Herramme kautta.

**S** Aamen.

 2.

 **P/E** Herra, kiitämme sinua siitä, että ravitsit meidät. Ota meidät hyvyytesi suojaan ja anna meille iankaikkinen elämä. Kaikki luotusi ylistäkööt sinua, joka elät ja hallitset aina ja iankaikkisesti.

**S** Aamen.

 3.

Virsi 472:2 tai 473:2.